**Naziv obveznika:** Općina Tučepi
**RKP broj:** 29566
**Matični broj:** 02836343
**OIB:** 03720208237
**Pošta i mjesto:** 21325 Tučepi
**Adresa sjedišta:** Kraj 39 A
**Razina:** 22 – Proračun jedinice lokalne i područne (regionalne) samouprave
**Razdjel:** nema razdjela
**Šifra djelatnosti:** 8411 – Opće djelatnosti javne uprave
**Šifra općine:** 593
**Oznaka razdoblja:** 2023-12

**BILJEŠKE UZ FINANCIJSKE
IZVJEŠTAJE
za razdoblje siječanj – prosinac 2023.**

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2023. godine od Ministarstva financija (KLASA: 400-02/23-01/27, UR.BROJ: 513-05-03-24-4 od 10. siječnja 2024. godine), sastavljen je Financijski izvještaj Općine Tučepi za razdoblje siječanj - prosinac 2023. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Bilješka broj 1 – Prihodi i primici / rashodi i izdaci

Ukupni prihodi i primici (šifra X678) u izvještajnom razdoblju su ostvareni u iznosu od 1.955.829,50 EUR ili 9,70 % više u odnosu na ostvarenje u prethodnoj godini (ostvareno povećanje u eurima iznosi 173.360,42). U 2023.godini ostvareni su prihodi poslovanja (6) i prihodi od prodaje nefinancijske imovine (7) dok primici od financijske imovine i zaduživanja (5) nisu ostvareni. U Tablici 1. je, radi usporedbe, prikazano ostvarenje prihoda i primitaka Općine Tučepi u razdoblju od zadnjih pet godina.

Tablica 1. Ostvarenje prihoda i primitaka Općine Tučepi razdoblju 2019. do 2023. godine

|  |  |  |  |  |
| --- | --- | --- | --- | --- |
| Godina | Prihodi poslovanja | Prihodi od prodaje nefinancijske imovine | Primici od financijske imovine i zaduživanja | UKUPNO |
| 2019. | 2.124.784,84 | 275.228,76 | 0,00  | 2.400.013,60 |
| 2020. | 1.434.836,82 | 18.043,91 | 63.616,34 | 1.516.497,07 |
| 2021. | 1.652.169,59 | 9.760,16 |  0,00 | 1.661.929,75 |
| 2022. | 1.782.469,08 | 0,00 |  0,00 | 1.782.469,08 |
| 2023. | 1.950.312,86 | 5.516,64 |  0,00 | 1.955.829,50 |

Ukupni rashodi i izdaci (šifra Y345) u izvještajnom razdoblju su izvršeni u iznosu od 1.531.483,09 EUR ili 9,70 % više u odnosu na izvršenje u prethodnoj godini (razlika u eurima iznosi 135.466,41). Unutar ukupnih rashoda i izdataka, rashodi poslovanja u 2023. godini izvršeni su u ukupnom iznosu od 1.487.897,43 EUR, rashodi za nabavu nefinancijske imovine izvršeni su u iznosu od 43.585,66 EUR dok izdaci za financijsku imovinu i otplate zajmova nisu ostvareni. U Tablici 2. je, radi usporedbe, prikazano izvršenje rashoda i izdataka Općine Tučepi u razdoblju od zadnjih pet godina.

Tablica 2. Izvršenje rashoda i izdataka Općine Tučepi u razdoblju 2019. do 2023. godine

|  |  |  |  |  |
| --- | --- | --- | --- | --- |
| Godina | Rashodi poslovanja | Rashodi za nabavu nefinancijske imovine | Izdaci za financijsku imovinu i otplate zajmova | UKUPNO |
| 2019. | 1.264.641,87 | 1.545.501,49 | 0,00 | 2.810.143,36 |
| 2020. | 1.135.782,25 | 499.317,57 |  0,00 | 1.635.099,82 |
| 2021. | 1.238.993,70 | 339.562,32 |  0,00 | 1.578.556,02 |
| 2022. | 1.243.333,22 | 108.338.94 | 44.344,52 | 1.396.016,68 |
| 2023. | 1.487.897,43 | 43.585,66 | 0,00 | 1.531.483,09 |

Tablica 3. Ukupni prihodi i rashodi, primici i izdaci u 2023. godini (u kn)

|  |  |  |  |  |
| --- | --- | --- | --- | --- |
| Račun | OPIS | Ostvareno prethodne godine | Ostvareno tekuće razdoblje | Indeks |
| *1* | *2* | *3* | *4* | *5* |
| 6 | Prihodi poslovanja | 1.782.469,08 | 1.950.312,86 | 109,40 |
| 7 | Prihodi od prodaje nefinancijske imovine | 0,00 | 5.516,64 | - |
| 8 | Primici od financijske imovine i zaduživanja | 0,00 | 0,00 | - |
|  | UKUPNO | 1.782.469,08 | 1.955.829,50 | 109,70 |
| 3 | Rashodi poslovanja | 1.243.333,22 | 1.487.897,43 | 119,70 |
| 4 | Rashodi za nabavu nefinancijske imovine | 108.338,94 | 43.585,66 | 40,20 |
| 5 | Izdaci za financijsku imovinu i otplate zajmova | 44.344,52 | 0,00 | - |
|  | UKUPNO | 1.396.016,68 | 1.531.483,09 | 109,70 |
| 922 | Višak prihoda i primitaka | 386.452,40 | 424.346,41 | 109,80 |
| 922 | Manjak prihoda i primitaka - preneseni | 433.780,60 | 47.328,20 | 10,90 |
| 922 | Manjak prihoda i primitaka za pokriće u sljedećem razdoblju | 47.328,20 | 0,00 | - |
| 922 | Višak prihoda i primitaka raspoloživ u sljedećem razdoblju | 0,00 | 377.018,21 | - |

Bilješka broj 2 - PRIHODI POSLOVANJA

Prihodi poslovanja (6) ostvareni su u iznosu od 1.950.312,86 EUR. U tablici koja slijedi daje se pregled ostvarenih prihoda poslovanja za razdoblje 1-12 2023. godine.

Tablica 4. Ostvarenje prihoda poslovanja Općine Tučepi za 2023. godinu

|  |  |  |  |  |
| --- | --- | --- | --- | --- |
| Račun | Opis | 2022. | 2023. | Indeks |
| 6 | PRIHODI POSLOVANJA  | 1.782.469,08 | 1.950.312,86 | 109,40 |
| 61 | Prihodi od poreza | 999.317,84 | 1.240.986,29 | 124,20 |
| 63 | Pomoći iz inozemstva i od subjekata unutar općeg proračuna  | 23.387,14 | 4.447,55 | 15,10 |
| 64 | Prihodi od imovine | 10.692,93 | 39.391,11 | 368,40 |
| 65 | Prihodi od upravnih i administrativnih pristojbi, pristojbi po posebnim propisima i naknada  | 700.944,86 | 646.677,60 | 92,30 |
| 68 | Kazne, upravne mjere i ostali prihodi  | 42.126,31 | 18.810,31 | 44,70 |

U odnosu na ostvarenje prihoda prethodne godine bilježi se povećanje za 167.843,78 EUR ili 9,40 %. U strukturi ovih prihoda najznačajniju stavku čine porezni prihodi s udjelom od 63,63 %, slijede prihodi od upravnih i administrativnih pristojbi i po posebnim propisima s udjelom od 33,16 %, zatim slijede prihodi od imovine s udjelom od 2,02 % prihodi od kazni, upravnih mjera i ostali prihodi s udjelom od 0,96 % i pomoći iz inozemstva i od subjekata unutar općeg proračuna s udjelom 0,23 % u odnosu na ukupne prihode.

Prihodi od poreza (61) ostvareni su u iznosu 1.240.986,29 EUR što, u odnosu na ostvarenje prethodne godine, predstavlja značajno povećanje od 24,20 %. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Detaljno ostvarenje prihoda od poreza prikazano je u sljedećoj tablici.

Tablica 5. Ostvarenje prihoda od poreza u 2023. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *4* | *5* | *6* |
| 61 | Prihodi od poreza  | 999.317,84 | 1.240.986,29 | 124,20 |
| 611 | Porez i prirez na dohodak  | 630.040,73 | 730.016,57 | 115,90 |
| 6111 | Porez i prirez na dohodak od nesamostalnog rada | 325.536,64 | 444.922,04 | 136,70 |
| 6112 | Porez i prirez na dohodak od samostalnih djelatnosti | 45.461,13 | 71.225,88 | 156,70 |
| 6113 | Porez i prirez na dohodak od imovine i imovinskih prava | 224.304,08 | 209.817,93 | 93,50 |
| 6114 | Porez i prirez na dohodak od kapitala | 74.403,16 | 54.654,61 | 73,50 |
| 6117 | Povrat poreza i prireza na dohodak po godišnjoj prijavi | 39.664,28 | 50.603,89 | 127,60 |
| 613 | Porezi na imovinu  | 293.260,27 | 416.151,54 | 141,90 |
| 6131 | Stalni porezi na nepokretnu imovinu  | 198.608,84 | 249.476,13 | 125,60 |
| 6134 | Povremeni porezi na imovinu | 94.651,43 | 166.675,41 | 176,10 |
| 614 | Porezi na robu i usluge  | 76.016,84 | 94.818,18 | 124,70 |
| 6142 | Porez na promet | 76.016,84 | 94.818,18 | 124,70 |

Prihodi od poreza i prireza na dohodak (611) u izvještajnom razdoblju su ostvareni u iznosu od 730.016,57 EUR i bilježe povećanje u odnosu na prethodnu godinu za 15,90 %. Ostvareni prihodi od poreza i prireza na dohodak uključuju:

* 61111 - Porez i prirez na dohodak od nesamostalnog rada i drugih samostalnih djelatnosti u iznosu od 444.922,04 EUR;
* 61121 – Porez i prirez na dohodak od obrta i s obrtom izjednačenih djelatnosti, na dohodak od slobodnih zanimanja, na dohodak od poljoprivrede i šumarstva i drugih djelatnosti u iznosu od 47.768,65 EUR;
* 61123 - Porez i prirez na dohodak od drugih samostalnih djelatnosti koje se povremeno obavljaju u iznosu od 23.457,23 EUR;
* 61131 – Porez i prirez na dohodak od imovine i imovinskih prava u iznosu od 35.961,12 EUR;
* 61132 - Porez i prirez na dohodak od iznajmljivanja stanova, soba i postelja putnicima i turistima u iznosu od 173.856,81 EUR;
* 61141 – Porez i prirez na dohodak od dividendi i udjela u dobiti u iznosu od 54.100,59 EUR;
* 61143 – Porez i prirez po odbitku na dohodak od kamata u iznosu od 554,02 EUR;
* 61171 – Povrat poreza i prireza po godišnjoj prijavi u iznosu od 50.603,89 EUR.

U 2023.godini došlo je do znatnog povećanja prihoda od poreza i prireza na dohodak (611) od nesamostalnog rada i poreza i prireza na dohodak od samostalnih djelatnosti zbog većeg broja prijavljenih radnika u odnosu na prethodnu godinu i većih prihoda od obrta kao i drugih samostalnih djelatnosti koje se povremeno obavljaju. Istovremeno je došlo do smanjenja prihoda od poreza i prireza na dohodak od kapitala i prihoda od poreza i prireza na dohodak od iznajmljivanja stanova, soba i postelja putnicima i turistima (u prethodnoj godini su naplaćena dugovanja iz prethodnih godina).

Porezi na imovinu (613) u izvještajnom razdoblju su ostvareni u iznosu od 416.151,54 EUR, odnosno 41,90 % više u odnosu na prethodnu godinu. Prihodi od stalnih poreza na nepokretnu imovinu (porez na JPP i porez na kuće za odmor) su povećani u odnosu na prethodnu godinu za 25,60% zbog nove odluke o porezima kojima su povećani porezi na JPP kao i zbog bolje naplate. Povremeni porezi na imovinu (porez na promet nekretnina) značajno se povećao u odnosu na prethodnu godinu za 76,10 % (obračun i naplatu ovog poreza provodi porezna uprava).

Porezi na robu i usluge (614), kojeg čini porez na potrošnju alkoholnih i bezalkoholnih pića, ostvareni su u iznosu od 94.818,18 EUR i u odnosu na prethodnu godinu njihova je naplata veća za 24,70 % (u 2023.godine glavna turistička sezona je trajala je znatno duže nego prethodne godine i ostvaren je veći broj dolazaka u odnosu na prethodne godine a došlo je i do znatnijeg povećanja cijena u ugostiteljstvu).

Pomoći od inozemstva i od subjekata unutar općeg proračuna (63) u izvještajnom razdoblju su ostvarene u iznosu od 4.447,55 EUR i bilježe smanjenje od 84,90 % u odnosu na ostvarenje u prethodnoj godini.. Detaljno ostvarenje prihoda od pomoći prikazano je u sljedećoj tablici.

Tablica 6. Ostvarenje prihoda od pomoći u 2023. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *4* | *5* | *6* |
| 63 | Pomoći iz inozemstva i od subjekata unutar općeg proračuna  | 29.387,14 | 4.447,55 | 15,10 |
| 633 | Pomoći proračunu iz drugih proračuna  | 29.387,14 | 4.447,55 | 15,10 |
| 6331 | Tekuće pomoći proračunu iz drugih proračuna  | 6.390,60 | 4.447,55 | 69,60 |
| 6332 | Kapitalne pomoći proračunu iz drugih proračuna  | 22.996,54 | 0,00 | 000,00 |

Tekuće pomoći proračunu iz drugih proračuna (6331) u izvještajnom razdoblju su ostvarene u iznosu od 4.447,55 EUR i manje su za 30,40 % u odnosu na ostvarenje u prethodnoj godini. Tekuće pomoći proračunu iz drugih proračuna odnose se na pomoći isplaćene od strane Ministarstva kulture za projekt ka Kultura u Tučepskim zaseocima 2023.godine u iznosu od 3.981,68 EUR i pomoći isplaćene iz proračuna RH u iznosu od 465,87 EUR za pokriće troškova ogrjeva.

U 2023.godini nije bilo prihoda od kapitalnih pomoći.

Prihodi od imovine (64) u izvještajnom razdoblju su ostvareni u iznosu od 39.391,11 EUR i za 268,40 % su veći u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Detaljno ostvarenje prihoda od imovine prikazano je u sljedećoj tablici.

Tablica 7. Ostvarenje prihoda od imovine u 2023. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *4* | *5* | *6* |
| 64 | Prihodi od imovine | 10.692,93 | 39.391,11 | 368,40 |
| 641 | Prihodi od financijske imovine | 0,09 | 823,80 | - |
| 6413 | Kamate na oročena sredstva i depozite po viđenju | 0,09 | 0,10 | 111,10 |
| 6414 | Prihodi od zateznih kamata  | 0,00 | 823,70 | - |
| 642 | Prihodi od nefinancijske imovine  | 10.692,84 | 38.567,31 | 360,70 |
| 6421 | Naknade za koncesije | 3.644,08 | 34.293,27 | 941,10 |
| 6422 | Prihodi od zakupa i iznajmljivanja imovine | 6.602,11 | 3.301,16 | 50,00 |
| 6423 | Naknada za korištenje nefinancijske imovine | 12,65 | 24,53 | 193,90 |
| 6429 | Ostali prihodi od nefinancijske imovine | 434,00 | 948,35 | 218,50 |

Prihodi od financijske imovine (641) u izvještajnom razdoblju su ostvareni u iznosu od 823,80 EUR i znatno su veći u odnosu na ostvarenje u prethodnoj godini ( u 2023.godini ostvareni su prihodi od zateznih kamata u iznosu od 823,70 EUR dok ih u prethodnoj godini nije bilo).

Prihodi od nefinancijske imovine u izvještajnom razdoblju (642) su ostvareni u iznosu od 38.567,31 EUR i veći su za 260,70 % u odnosu na ostvarenje u prethodnoj godini.

Povećanje u odnosu na prethodnu godinu ostvareno je s osnove prihoda od naknade za koncesije i koncesijska odobrenja koje iznose 34.923,27 EUR ( odnose se na 1/3 prihoda od koncesije na pomorskom dobru koje plaća Tučepi d.o.o. i iznose 3.420,73 EUR) dok prihodi od naknade za koncesijska odobrenja u 2023.godine iznose 31.502,54 EUR (u 2022.godini nisu ostvareni jer nije formirano vijeće za koncesijska odobrenja).

Prihodi od zakupa i iznajmljivanja imovine iznose 3.301,16 EUR i manji su u odnosu na prethodnu godinu za 50 % (nisu naplaćena sva potraživanja za zakup poslovnih prostora iz 2023.godine).

Naknade za zadržavanje nezakonito izgrađenih zgrada u prostoru ostvarene su u iznosu od 948,35 EUR i veći su za 118,50 % u odnosu na prethodnu godinu ( u 2023.godini izdano je nekoliko novih rješenja iako se ove naknade smanjuju kako se završava proces legalizacije nezakonito izgrađenih zgrada).

Prihodi od upravnih i administrativnih pristojbi po posebnim propisima i naknade (65) u izvještajnom razdoblju su ostvareni u iznosu 646.677,60 EUR ili za 7,70 % manje u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Detaljno ostvarenje prihoda od upravnih i administrativnih pristojbi po posebnim propisima i naknade prikazano je u sljedećoj tablici.

Tablica 8. Ostvarenje prihoda od upravnih i administrativnih pristojbi po posebnim propisima i naknade u 2023. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *4* | *5* | *6* |
| 65 | Prihodi od upravnih i administrativnih pristojbi, pristojbi po posebnim propisima i naknada  | 700.944,86 | 646.677,60 | 92,30 |
| 651 | Upravne i administrativne pristojbe  | 124.225,18 | 136.493,90 | 109,90 |
| 6513 | Ostale upravne pristojbe i naknade | 31,75 | 6,52 | 20,50 |
| 6514 | Ostale pristojbe i naknade | 124.193,43 | 136.487,38 | 109,90 |
| 652 | Prihodi po posebnim propisima | 37.779,77 | 34.622,54 | 91,60 |
| 6522 | Prihodi vodnog gospodarstva | 1.247,29 | 783,34 | 62,80 |
| 6526 | Ostali nespomenuti prihodi | 36.532,48 | 33.839,20 | 92,60 |
| 653 | Komunalni doprinosi i naknade  | 538.939,91 | 475.561,16 | 88,20 |
| 6531 | Komunalni doprinosi | 389.414,33 | 323.874,72 | 83,20 |
| 6532 | Komunalne naknade  | 149.525,58 | 151.686,44 | 101,40 |

Ostale upravne pristojbe i naknade (6513) u izvještajnom razdoblju su ostvarene u iznosu od 6,52 EUR i bilježe smanjenje od 79,50 % te se odnose na prihode od prodaje državnih biljega.

Ostale pristojbe i naknade (6514) u izvještajnom razdoblju ostvarene su u iznosu od 136.487,38 EUR i veće su odnosu na prethodnu godinu za 9,90 %. Prihod se odnosi na prihod od turističke pristojbe koji je zbog bolje turističke sezone naplaćen u većem iznosu.

Prihodi vodnog gospodarstva (6522) u izvještajnom razdoblju su ostvareni u iznosu od 783,34 EUR i bilježe smanjenje za 37,20 % u odnosu na ostvarenje u prethodnoj godini. Vodni doprinos obračunavaju i naplaćuju Hrvatske vode te Općini Tučepi pripada 8% vodnog doprinosa naplaćenog na njezinom području.

Ostali nespomenuti prihodi (6526) u izvještajnom razdoblju su ostvareni u iznosu od 33.839,20 EUR i bilježe smanjenje od 7,40 % u odnosu na ostvarenje u prethodnoj godini. U 2023.godini ostvaren je nešto manji prihod od naknade koja uplaćuju Hrvatske vode.

Prihodi s osnova komunalnog doprinosa (6531) u izvještajnom razdoblju su ostvareni u iznosu od 323.874,72 EUR i bilježe smanjenje od 16,80 % u odnosu na 2022. godinu ( smanjio se broj rješenje po kojima se komunalni doprinos plaća u periodu od nekoliko godina a i broj novo izdanih rješenje je manji u tekućoj godini u odnosu na 2022.godinu).

Prihodi od komunalne naknade (6532) u izvještajnom razdoblju su ostvareni u iznosu od 151.686,44 EUR i bilježe malo povećanje u odnosu na prethodnu godinu.

Prihodi od kazni, upravnih mjera i ostali prohodi (68) u 2023.godine ostvareni su u iznosu od 18.810,31 EUR i znatno su manji (za 55,30%) u odnosu na prethodnu godinu. Razlog je smanjeni broj izdanih i naplaćenih kazni za nepropisno parkirana vozila u odnosu na prethodnu godinu.

Bilješka broj 3 - RASHODI POSLOVANJA

Rashodi poslovanja (3) izvršeni su u iznosu 1.487.897,43 EUR. U tablici koja slijedi daje se pregled izvršenih rashoda poslovanja za razdoblje 1-12 2023. godine.

Tablica 9. Izvršenje rashoda poslovanja Općine Tučepi za 2023. godinu

|  |  |  |  |  |
| --- | --- | --- | --- | --- |
| Račun | Opis | 2022. | 2023. | Indeks |
| 3 | RASHODI POSLOVANJA  | 1.243.333,22 | 1.487.897,43 | 119,70 |
| 31 | Rashodi za zaposlene  | 110.742,58 | 105.621,39 | 95,40 |
| 32 | Materijalni rashodi  | 615.119,40 | 797.674,81 | 129,70 |
| 34 | Financijski rashodi  | 14.096,06 | 19.514,38 | 138,40 |
| 36 | Pomoći dane u inozemstvo i unutar općeg proračuna | 26.544,56 | 22.671,33 | 85,40 |
| 37 | Naknade građanima i kućanstvima na temelju osiguranja i druge naknade | 75.583,75 | 90.985,62 | 115,80 |
| 38 | Ostali rashodi  | 398.246,87 | 451.429,90 | 113,40 |

U strukturi rashoda poslovanja najznačajniju stavku čine materijalni rashodi s udjelom od 53,61 %, slijede ostali rashodi sa udjelom 30,34 %, zatim rashodi za zaposlene s udjelom 7,10 %. Naknade građanima i kućanstvima na temelju osiguranja i druge naknade participiraju u rashodima poslovanja s udjelom 6,12 %, pomoći dane unutar općeg proračuna 1,52 % a financijski rashodi s udjelom 1,31 % ukupnih rashoda poslovanja.

Rashodi za zaposlene (31) u izvještajnom razdoblju su izvršeni u iznosu 105.621,39 EUR i u odnosu na prethodnu godinu bilježe smanjenje za 4,60 % (U 2023.godini sezonski komunalni redari su bili kraće zaposleni u odnosu na prethodnu godinu) . Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (32) u izvještajnom razdoblju su izvršeni u iznosu od 797.674,81 EUR i u odnosu na prethodnu godinu bilježe povećanje 29,70 %. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Naknade troškova zaposlenima (321) u izvještajnom razdoblju su izvršene u iznosu od 2.180,66 EUR te u odnosu na prethodnu godinu bilježe povećanje od 33,20 %. Detaljni prikaz rashoda za naknade troškova zaposlenima prikazan je u sljedećoj tablici.

Tablica 10. Izvršenje naknada troškova zaposlenima za 2023. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| 321 | Naknade troškova zaposlenima  | 1.637,35 | 2.180,66 | 133,20 |
| 3211 | Službena putovanja | 493,46 | 341,00 | 69,10 |
| 3212 | Naknade za prijevoz, za rad na terenu i odvojeni život | 967,55 | 1.312.35 | 135,60 |
| 3213 | Stručno usavršavanje zaposlenika | 176,34 | 527,31 | 299,00 |

Službena putovanja (3211) rashodi za službena putovanja u izvještajnom razdoblju su izvršeni u iznosu od 341,00 EUR i bilježe smanjenje za 39,10 % u odnosu na izvršenje u prethodnoj godini (manje ostvarenih službenih putovanja u odnosu na prethodnu godinu).

Naknade za prijevoz, za rad na terenu i odvojeni život (3212) izvršeni su u iznosu od 1.312,35 EUR i povećani su za 35,60 % u odnosu na prethodnu godinu (odnosi se na troškove prijevoza na posao i sa posla koji su povećani zbog veće cijene prijevoza).

Rashodi za stručno usavršavanje zaposlenika (3213) ostvareni su u iznosu od 527,31 EUR i veći su za 199 % u odnosu na prethodnu godinu (povećanje troškova zbog više edukacija za obnovu certifikata za javnu nabavu).

Rashodi za materijal i energiju (322) u izvještajnom razdoblju su izvršeni u iznosu 47.498,68 EUR te su u odnosu na izvršenje u prethodnoj godini manji za 21,80 %. Detaljni prikaz rashoda za materijal i energiju prikazan je u sljedećoj tablici.

Tablica 11. Izvršenje rashoda za materijal i energiju za 2023. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| 322 | Rashodi za materijal i energiju | 60.769,96 | 47.498,68 | 78,20 |
| 3221 | Uredski materijal i ostali materijalni rashodi | 3.078,23 | 4.547,68 | 147,70 |
| 3223 | Energija | 57.691,73 | 42.951,00 | 74,40 |

Uredski materijal i ostali materijalni rashodi (3221) u izvještajnom razdoblju su izvršeni u iznosu od 4.547,68 EUR i bilježe značajno povećanje u odnosu na 2022. godinu (povećanje troškova nabave uredskog materijala kao i stručne literature).

Rashodi za energiju (3223) u izvještajnom razdoblju su izvršeni u iznosu od 42.951,00 EUR te bilježe znatno smanjenje od 25,60 % u odnosu na 2022. godinu. Na smanjenje je utjecala snižena potrošnja i mjere vlade RH koje su se i dalje provodile u 2023.godini.

Rashodi za usluge (323) u izvještajnom razdoblju su izvršeni u iznosu od 515.154,96 EUR te su u odnosu na prethodnu godinu veći za 21,40 %. Detaljni prikaz rashoda za usluge prikazan je u sljedećoj tablici.

Tablica 12. Izvršenje rashoda za usluge za 2023. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| 323 | Rashodi za usluge  | 424.354,30 | 515.154,96 | 121,40 |
| 3231 | Usluge telefona, pošte i prijevoza | 10.895,95 | 11.924,15 | 109,40 |
| 3232 | Usluge tekućeg i investicijskog održavanja | 269.079,39 | 298.382,60 | 110,90 |
| 3233 | Usluge promidžbe i informiranja | 12.032,22 | 11.917,53 | 99,00 |
| 3234 | Komunalne usluge | 30.935,59 | 33.079,01 | 106,90 |
| 3235 | Zakupnine i najamnine | 1.327,23 | 1.327,23 | 100,00 |
| 3237 | Intelektualne i osobne usluge | 48.088,07 | 57.880,18 | 120,40 |
| 3239 | Ostale usluge | 51.995,85 | 100.644,26 | 193,60 |

Usluge telefona, pošte i prijevoza (3231) rashodi za usluge telefona, pošte i prijevoza u izvještajnom razdoblju su izvršeni u iznosu od 11.924,15 EUR i bilježe povećanje za 9,40 % u odnosu na 2022. godinu ( povećanje troškova usluga mobilnih operatera).

Usluge tekućeg i investicijskog održavanja (3232) rashodi za usluge tekućeg i investicijskog održavanja u izvještajnom razdoblju su izvršeni u iznosu od 298.382,60 EUR i bilježe povećanje od 10,90 % u odnosu na 2022. godinu ( povećani su troškovi održavanja horizontalne i vertikalne signalizacije i troškovi radova na održavanju postojeće cestovne infrastrukture). Ova skupina rashoda ovisi o trenutnim potrebama i stanju postrojenja i opreme.

Usluge promidžbe i informiranja (3233) rashodi za usluge promidžbe i informiranja u izvještajnom razdoblju su izvršeni u iznosu od 11.917,53 EUR i neznatno su smanjenje u odnosu na 2022. godinu.

Komunalne usluge (3234) rashodi za komunalne usluge u izvještajnom razdoblju su izvršeni u iznosu od 33.079,01 EUR i bilježe povećanje od 6,90 % u odnosu na 2022. godinu (u ovom periodu su povećani troškovi za deratizaciju i dezinsekciju).

Intelektualne i osobne usluge (3237) rashodi za intelektualne i osobne usluge u izvještajnom razdoblju su izvršeni u iznosu od 57.880,18 EUR i veći su za 20,40 % u odnosu na izvršenje u prethodnoj godini zbog povećanja rashoda po ugovorima o djelu (povećao se broj usluga koje se izvršavaju temeljem sklopljenih ugovora o djelu - održavanje web stranica i dr.).

Ostale usluge (3239) u izvještajnom razdoblju su izvršene u iznosu od 100.644,26 EUR i bilježe znatno povećanje od 93,60 % u odnosu na izvršenje u prethodnoj godini (povećanje usluga održavanja komunalne infrastrukture koje nisu planirane kroz redovni program kao i povećanje usluga izrade elaborata).

Ostali nespomenuti rashodi poslovanja (329) u izvještajnom razdoblju su izvršeni u iznosu od 232.840,51 EUR i bilježe znatno povećanje od 81,40 % u odnosu na izvršenje u prethodnoj godini (povećanje troškova reprezentacije i ostalih troškova koji su povezani sa organizacijom kulturnih manifestacija koje su se u većem obimu odvijale u 2023.godini u odnosu na prethodnu godinu, naknade za rad članova vijeća za koncesijska odobrenja kojih u prethodnoj godini nije bilo i ostalih troškova koji nisu bili predviđeni posebnim pozicijama u proračunu).

Financijski rashodi (34) u izvještajnom razdoblju su izvršeni su u iznosu 19.514,38 EUR i bilježe povećanje za 38,40 % u odnosu na izvršenje u prethodnoj godini. Na povećanje je najviše utjecalo povećana naknada troškova naplate poreza od strane porezne uprave (povećana je naplata prihoda koje za općinu provodi porezna uprava).

Pomoći dane u inozemstvo i unutar općeg proračuna (36) u izvještajnom razdoblju su izvršene u iznosu od 22.671,33 EUR i manje se u odnosu na prethodnu godinu za 14,60 % a odnose se na sporazum sa Zavodom za hitnu medicinu splitsko-dalmatinske županije o sufinanciranje dodatnog tima T2 na makarskom području (u prethodnoj godini isplaćenu su pomoći i za 2021.i 2022.godinu ) a u 2023.godini isplaćena je tekuća pomoći za Grad Makarska u iznosu 6.343,49 EUR (ugovor o sufinanciranju poboljšanja zdravstvene skrbi i zdravstvene usluge građanima Makarske rivijere) i pomoći Ministarstvu unutrašnjih poslova u iznosu od 1.990,84 EUR (nabava kućišta za prometnu kameru).

Naknade građanima i kućanstvima na temelju osiguranja i druge naknade (37) u izvještajnom razdoblju su izvršene u iznosu od 90.985,62 EUR i bilježe povećanje od 15,80 % u odnosu na izvršenje prethodne godine zbog povećanja jednokratnih novčanih pomoći, povećanje iznosa naknada za novorođeno dijete i najvećim dijelom povećanje iznosa za sufinanciranje prijevoza učenika i studenata.

Ostali rashodi (38) u izvještajnom razdoblju su izvršeni u iznosu od 451.429,90 EUR što je za 13,40 % više u odnosu na izvršenje prethodne godine. Na povećanje je najviše utjecalo kapitalna pomoć trgovačkom društvu Tučepi d.o.o. u vlasništvu Općine Tučepi koja je ostvarena u iznosu od 34.615,50 EUR (u prethodnoj nije bilo kapitalnih pomoći) i najvećim dijelom namijenjena za financiranje troškova izrade izvedbenih projekata rekonstrukcije postojeće luke i dogradnju luke nautičkog turizma.

Bilješka broj 4 - PRIHODI OD PRODAJE NEFINANCIJSKE IMOVINE

U 2023.godini su ostvareni prihodi od prodaje nefinancijske imovine (7) u iznosu od 5.516,64 EUR a odnose se na prihode od prodaje zemljišta kat.čest.zem 7022/11 k.o. Tučepi za koje je ugovorom dogovoreno plaćanje u više godina u iznosu od 2.919,50 EUR i prihode od prodaje zemljišta kat.čest.zem 6958/2 k.o. Tučepi u iznosu od 2.597,14 EUR.

Bilješka broj 5 - RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (4) u izvještajnom razdoblju su izvršeni u iznosu 43.585,66 EUR i u odnosu na izvršenje u istom razdoblju prethodne godine manji su za su za 59,80 % i odnose se na rashode za nabavu proizvedene dugotrajne imovine (42). U 2023.godine nisu ostvareni rashodi za nabavu neproizvedene dugotrajne imovine (41).

U okviru rashodi za nabavu proizvedene dugotrajne imovine (42) najveći dio se odnosi na građevinske objekte (421) koji su ostvareni u iznosu od 34.283,16 EUR (rekonstrukcija ulica i putova u Tučepskim zaseocima ) a preostali dio se odnosi na postrojenja i opremu (422) u iznosu od 6.052,50 EUR ( nabava računala za JUO i nabava opreme za nadzor i zaštitu) i na nematerijalnu proizvedenu imovinu (426) u iznosu od 3.250,00 EUR (izrada idejnog projekta ulice Kamena). Iznos rashoda za nabavu nefinancijske imovine u 2023.godini je neznatan jer se većina projekata koji su planirani nije realizirala u 2023.godini.

Bilješka broj 6 – IZDACI ZA FINANCIJSKU IMOVINU I OTPLATE ZAJMOVA

U 2023.godini nisu ostvareni su izdaci za financijsku imovinu i otplatu zajmova.

Bilješka broj 7 – REZULTAT POSLOVANJA

U izvještajnom razdoblju ostvaren je ukupan višak prihoda i primitaka (šifra X005) u iznosu 424.346,41 EUR i prije konačne korekcije rezultata, proizašao je iz:

* viška prihoda od poslovanja (šifra X001) 462.415,43 EUR i
* manjka prihoda od nefinancijske imovine (šifra Y002) 38.069,02 EUR

Utvrđeni tekući viškovi i manjkovi izvještajnog razdoblja naknadno se prebijaju po istovrsnim kategorijama i korigiraju u skladu s člankom 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20).

ŠIFRA X006 – VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU

Ostvareni višak prihoda i primitaka tekuće godine (šifra X005) u iznosu od 424.346,41 EUR smanjuje preneseni manjak prihoda i primitaka koji iznosi 47.328,20 EUR (9222-9221), tako da višak prihoda i primitaka raspoloživ u sljedećem razdoblju iznosi 377.018,21 EUR (šifra X006). Prethodno navedeno prikazano je u sljedećoj tablici.

Tablica 13. Rezultat poslovanja

|  |  |  |  |  |
| --- | --- | --- | --- | --- |
| Opis | Šifra | 2022. | 2023. | Indeks |
| UKUPNI PRIHODI I PRIMICI  | X678 | 1.782.469,08 | 1.955.829,50 | 109,70 |
| UKUPNI RASHODI I IZDACI  | Y345 | 1.396.016,68 | 1.531.483,09 | 109,70 |
| VIŠAK PRIHODA I PRIMITAKA  | X005 | 386.452,40 | 424.346,41 | 109,80 |
| Manjak prihoda i primitaka - preneseni  | 9222-9221 | 433.780,60 | 47.328,20 | 10,90 |
| Višak prihoda i primitaka raspoloživ u sljedećem razdoblju | X006 | 0,00 | 377.018,21 | - |
| Manjak prihoda i primitaka za pokriće u sljedećem razdoblju  | Y006 | 47.328,20 | 0,00 | - |

**BILANCA**

Bilanca je sustavni, vrijednosno iskazani pregled imovine, obveza i vlastitih izvora na određeni dan. Bilanca daje podatke o neto vrijednosti ukupne imovine i financijskoj neto vrijednosti , pri čemu je promjena neto vrijednosti pokazatelj održivosti fiskalnih aktivnosti.

Vrijednost ukupne imovine Općine (Šifra B001) na dan 31. prosinca 2023. godine iznosi 13.816.457,72 EUR i u odnosu na stanje imovine 01. siječnja 2023. godine, povećana je za 0,70 %. Udio nefinancijske imovine u ukupnoj aktivi iznosi 92,20 % dok financijska imovina u ukupnoj imovini Općine Tučepi participira udjelom od 7,80 %.

Bilješka broj 8 – Šifra B 002 NEFINANCIJSKA IMOVINA

Ukupna vrijednost nefinancijske imovine Općine (Šifra B002) na dan 31.12.2023. iznosi 12.738.547,71 EUR i u odnosu na prethodnu godinu smanjena je za 2,10 %. U sljedećoj tablici prikazana je struktura nefinancijske imovine.

Tablica 14. Nefinancijska imovina

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2023. | 31.12.2023. | Indeks |
| 01 | Neproizvedena dugotrajna imovina  | 01 | 5.113.591,42 | 5.113.591,42 | 100,00 |
| 02 | Proizvedena dugotrajna imovina  | 02 | 7.891.667,52 | 7.624.956,29 | 96,60 |
| 04 | Sitni inventar u upotrebi | 04 | 0 | 0 | - |

Vrijednost neproizvedene dugotrajne imovine (Šifra 01) na dan 31.12.2023. godine iznosi 5.113.591,42 EUR i nije se promijenila u odnosu na stanje sa 01.01.2023.godine.

Vrijednost proizvedene dugotrajne imovine (Šifra 02) na dan 31. prosinca 2023. godine iznosi 7.624.956,29 EUR i smanjenja je za 3,40 % u odnosu na stanje 01. siječnja 2023. godine.

Vrijednost građevinskih objekata (Šifra 021 i 0291) na dan 31. prosinca 2023. godine iznosi 6.545.916,03 EUR sa smanjenjem od 4,40 % u odnosu na stanje 01. siječnja 2023. godine. Na to smanjenje je utjecalo smanjenje ulaganja u poslovne objekte i jednim dijelom ispravak pogrešnih konta na analitici osnovnih sredstava. Vrijednost uređaja strojeva i opreme za ostale namjene (Šifra 022 i 02922) na dan 31. prosinca 2023. godine iznosi 40.062,72 EUR i povećana je za 293,30 % u odnosu na stanje 01. siječnja 2023. godine (u ovom periodu neznatno je povećana nabava opreme i uređaja). Na povećanje je najvećim dijelom utjecao ispravak knjiženja kojim je ispravak vrijednosti opreme i uređaja u iznosu od 43.861,88 EUR isknjižen sa konta 02922 i knjižen na konto 02921 ispravak vrijednosti građevinskih objekata (uočeno je da je na analitici određenog broja osnovnih sredstava pogrešno upisana konta ispravka 02922 ispravak vrijednosti postrojenja opreme umjesto konta 02921 ispravak vrijednosti građevinskih objekata).

Vrijednost nematerijalne proizvedene imovine (Šifra 026 i 02926) na dan 31. prosinca 2023. godine iznosi 1.035.929,19 EUR i povećana je u postotku od 0,60 % u odnosu na stanje sa 01.01.2023.godine.

U 2023.godini je dugotrajna nefinancijska imovina u pripremi (Šifra 05) koja je na početku godine iznosila 3.284,89 EUR stavljena u upotrebu.

Bilješka broj 9 – AOP 063 – FINANCIJSKA IMOVINA

Vrijednost ukupne financijske imovine (novac i potraživanja) Općine iznosi 1.077.910,01 EUR i bilježi značajno povećanje za 40,10 % u odnosu na stanje na početku godine. U sljedećoj tablici prikazana je struktura financijske imovine.

Tablica 15. Financijska imovina

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2023. | 31.12.2023. | Indeks |
| 1 | Financijska imovina  | 1 | 714.498,54 | 1.077.910,01 | 150,90 |
| 11 | Novac u banci i blagajni  | 11 | 49.890,51 | 467.370,79 | 936,80 |
| 12 | Depoziti, jamčevni polozi i potraživanja od zaposlenih te za više plaćene poreze i ost. | 12 | 1.024,60 | 1.024,60 | 100,00 |
| 15 | Dionice i udjeli u glavnici  | 15 | 338.244,08 | 338.244,08 | 100,00 |
| 16 | Potraživanja za prihode poslovanja  | 16 | 308.110,23 | 254.074,24 | 82,50 |
| 17 | Potraživanja od prodaje nefinancijske imovine | 17 | 5.885,29 | 2.965,78 | 50,40 |
| 19 | Rashodi budućih razdoblja i nedospjela naplata prihoda  | 19 | 11.343,83 | 12.861,82 | 128,40 |

Novac u banci i blagajni (Šifra 11) – novčana sredstava na računima i u blagajni veća su za 836,80 % u odnosu na početak godine te sada iznose 467.370,79 EUR ( kao posljedica izrazito velikog viška prihoda i primitaka na kraju 2023.godine).

Depoziti, jamčevni polozi i potraživanja od zaposlenih te za više plaćene poreze i ostalo (Šifra 12) – ostali su na istoj razini kao i na početku godine.

Dionice i udjeli u glavnici (Šifra 15) su ostala su na istoj razini krajem godine i iznose 338.244,08 EUR.

Potraživanje za prihode poslovanja (Šifra 16) stanje ukupnog potraživanja za prihode poslovanja na 31.12.2023. iznosi 254.074,24 EUR i manja su u odnosu na početak godine za 17,50 % zbog povećane naplate potraživanja u odnosu na prethodnu godinu kao i otpisa dijela potraživanja naknade za uređenje voda koji je bio u zastari. Potraživanja za prihode poslovanja se sastoje od:

* Potraživanja za poreze u iznosu od 200.559,35 EUR
* Potraživanja za prihode od imovine u iznosu od 1.433,08 EUR
* Potraživanja za upravne i administrativne pristojbe, pristojbe po posebnim propisima i naknade u iznosu od 321.911,93 EUR
* Potraživanja za kazne i upravne mjere te ostale prihode u iznosu od 8.013,92 EUR
* Ispravak vrijednosti potraživanja na dan 31.12.2023.godine iznosi 277.844,04 EUR.

Potraživanja od prodaje nefinancijske imovine (Šifra 17) smanjena su za skoro 50 % (naplaćen je dio potraživanja iz prethodnih godina).

Rashodi budućih razdoblja i nedospjela naplata (Šifra 19) veći su za 28,40 % u odnosu na početak godine (povećani iznos kontinuiranih rashoda budućih razdoblja – veći iznosi troškova za plaće).

BILJEŠKA broj 10 – ŠIFRA 2 – OBVEZE

Obveze bilježe ukupno smanjenje od 3,40 % u odnosu na prethodnu godinu i iznose 115.455,65 EUR. Ukupne obveze za rashode poslovanja iznose 98.321,17 EUR i povećane su za 28,10 % (nešto veći broj nedospjelih računa sa datumom iz stare godine a koji su zaprimljeni u 2024.godini i nisu mogli biti podmireni u 2023.godini ), ukupne obveze za nabavu nefinancijske imovine iznose 0,00 EUR jer su sve podmirene u 2023.godini. Obveze za kredite i zajmove (Šifra 26) na kraju 2023. godine iznose 17.134,48 EUR (obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave). U sljedećoj tablici prikazana je struktura obveza.

Tablica 16. Struktura obveza

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2023. | 31.12.2023. | Indeks |
| 2 | Obveze  | 2 | 119.527,08 | 115.455,65 | 96,60 |
| 23 | Obveze za rashode poslovanja  | 23 | 76.761,04 | 98.321,17 | 128,10 |
| 231 | Obveze za zaposlene | 231 | 7.124.23 | 9.277,48 | 130,20 |
| 232 | Obveze za materijalne rashode | 232 | 65.888,03 | 81.317,44 | 123,40 |
| 237 | Obveze za naknade građanima i kućanstvima | 237 | 1.255,35 | 1.285,42 | 102,40 |
| 239 | Ostale tekuće obveze | 239 | 2.943,43 | 6.440,83 | 258,30 |
| 24 | Obveze za nabavu nefinancijske imovine | 24 | 25.539,58 | 0,00 | 000,00 |
| 26 | Obveze za zajmove od državnog proračuna  | 26 | 17.226,46 | 17.134,48 | 99,50 |

BILJEŠKA broj 11 – ŠIFRA 9 – VLASTITI IZVORI

Vlastiti izvori iznose 13.701.002,07 EUR i veći su za 0,70 %. Vlastiti izvori i ispravak vlastitih izvora (Šifra 91) iznose 13.066.943,86 EUR i smanjeni su za 2,00 %.

Višak / manjak prihoda (Šifra 922) - na kraju proračunske godine utvrđen je višak prihoda u ukupnom iznosu od 377.018,21 EUR koji je ostvaren od viška prihoda poslovanja (Šifra 92211) u iznosu od 1.841.467,92 EUR, viška primitaka od financijske imovine (Šifra 92213) 26.805,53 EUR i manjka prihoda od nefinancijske imovine 1.491.255,24 EUR (Šifra 92222).U 2023.godini nije provedena obvezna korekcija za kapitalni prijenos jer isti nije ni ostvaren.

Obračunati prihodi poslovanja (Šifra 96) iznose 255.557,12 EUR i smanjeni su za 17,80 % u odnosu na početak godine (povećana naplata u odnosu na prethodnu godinu i isknjiženje dijela potraživanja naknade za uređenje voda koji je u zastari).

Obračunati prihodi od prodaje nefinancijske imovine (Šifra 97) iznose 1.482,88 EUR i za 49,60 % su smanjeni u odnosu na početak godine (naplaćen je dio potraživanja iz prethodnih godina).

Bilješka broj 12 – ŠIFRA 99 – IZVANBILANČNI ZAPISI

Šifre 991 i 996 sadržavaju ukupni iznos evidentiranih izvanbilančnih stavki na aktivi i pasivi, dok Šifra 99 je na 0 jer uspoređuje jesu li jednake dugovna strana Šifra 991 i potražna strana Šifra 996. Izvanbilančna evidencija uključuje:

* instrumente osiguranja plaćanja u iznosu od 746.041,67 EUR,
* potencijalna obveze po osnovi sudskih sporova u iznosu od 14.599,51 EUR.

Bilješka broj 13 –Obvezne bilješke uz Bilancu

Obvezne Bilješke uz Bilancu su:

* Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) – Tablica 1. i 2.
* Popis sudskih sporova u tijeku – Tablica 3.

Tablica 17. Popis ugovornih odnosa i slično koji uz ispunjenje određenih uvjeta, mogu postati obveza

|  |  |  |  |  |  |  |
| --- | --- | --- | --- | --- | --- | --- |
| R. B. | Datum izdavanja jamstva | Instrument osiguranja | Iznos danog jamstva (u EUR) | Primatelj jamstva | Namjena | Dokument |
| 1. | 20.01.2016. | Zadužnica | 187.942,26 | SG leasing d.o.o. | Osiguranje plaćanja obveza iz Ugovora o financijskom leasingu | Ugovor  |
| 2. | 14.06.2016. | Zadužnica | 132.722,81 | Jadro-lux d.o.o. | Osiguranje plaćanja obveza iz Ugovora o pružanju energetske usluge u uštedi električne energije u javnoj rasvjeti | Ugovor  |
| 3. | 27.07.2018. | Zadužnica | 6.636,14 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor  |
| 4. | 27.07.2018. | Zadužnica | 663,61 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor  |
| 5. | 17.04.2019. | Zadužnica | 318.534,74 | Otp banka d.d.  | Garancija za uredno ispunjenje Ugovora | Ugovor  |
| 6. | 07.04.2022. | Zadužnica | 99.542,11 | Erste&Steiermarkische bank d.d. | Garancija za uredno ispunjenje Ugovora | Ugovor  |

Tablica 18. Popis ugovornih odnosa i slično koji uz ispunjenje određenih uvjeta, mogu postati imovina

|  |  |  |  |  |  |  |
| --- | --- | --- | --- | --- | --- | --- |
| R.B. | Datum primanja jamstva | Instrument osiguranja | Iznos primljenog jamstva (u EUR) | Davatelj jamstva | Namjena | Dokument |
| 1. |  |  |  |  |  |  |
|  |  |  |  |  |  |  |
|  |  |  |  |  |  |  |

Nema evidentiranih ugovornih odnosa i slično koji bi uz ispunjenje određenih uvjeta mogli postati imovina.

Tablica 19. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| R.B. | Tuženik | Tužitelj | Sažeti opis prirode spora | Iznos glavnice (EUR) | Procjena financijskog učinka (EUR) | Procijenjeno vrijeme odljeva ili priljeva sredstava | Početak sudskog spora |
| 1. | Općina Tučepi | Grad Sinj | Spor oko obveze plaćanja eko rente | 6.456,30 | 14.599,51 | Kraj 2024. | 02.05.2011. |
|  |  |  |  |  |  |  |  |

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka broj 14 – Obrazac RAS – funkcijski

Izvještaj o rashodima po funkcijskoj klasifikaciji popunjen je na temelju ostvarenih rashoda poslovanja i rashoda za nabavu nefinancijske imovine. U izvještajnom razdoblju u odnosu na prošlu godinu zabilježeno je značajno povećanje kod funkcija Općih javnih usluga, Zaštite okoliša i Rekreacije, kulture i religija a smanjenje se bilježi kod funkcije Unapređenje stanovanja i zajednice i funkcije Obrazovanje.

 U sljedećoj tablici daje se prikaz ostvarenja po vrstama funkcijske klasifikacije u 2022. i 2023. godini.

Tablica 17. Ostvarenje po vrstama funkcijske klasifikacije u 2022. i 2023. godini

|  |  |  |  |
| --- | --- | --- | --- |
| Naziv funkcijske klasifikacije - OPIS | Šifra | 2022. | 2023. |
| Opće javne usluge  | 01 | 372.935,50 | 520.230,65 |
| Obrana  | 02 | 0,00 | 0,00 |
| Javni red i sigurnost  | 03 | 118.771,44 | 125.655,31 |
| Ekonomski poslovi  | 04 | 269.515,65 | 275.740,74 |
| Zaštita okoliša  | 05 | 62.092,08 | 110.834,39 |
| Usluge unapređenja stanovanja i zajednice  | 06 | 95.483,86 | 49.577,38 |
| Zdravstvo | 07 | 35.094,89 | 36.126,12 |
| Rekreacija, kultura i religija  | 08 | 123.185,54 | 152.008,20 |
| Obrazovanje | 09 | 219.468,98 | 205.543,52 |
| Socijalna zaštita | 10 | 55.124,22 | 55.766,78 |
| UKUPNI RASHODI | R1 | 1.351.672,16 | 1.531.483,09 |

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u vrijednosti (revalorizaciji) i promjene u obujmu imovine i obveza jesu događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveza drugom. Ovaj izvještaj dopuna je podacima iz Bilance.

Bilješka broj 15 – Izvještaj o promjenama u vrijednosti i obujmu imovine i obveza

Iz izvještaja (Šifra 9151) je evidentno ukupno smanjenje vrijednosti i obujma imovine u iznosu od 27.520,96 EUR.

|  |  |  |  |
| --- | --- | --- | --- |
| Opis promjene | Iznos (EUR) | Povećanje / smanjenje | Šifra |
| Do promjene u obujmu potraživanja za prihode poslovanja došlo je zbog otpisa zastarjelih potraživanja od kupaca naknade za uređenje voda do datuma 31.12.2016.godine koja više nisu bila naplativa na prijedlog Hrvatskih voda i popisnog povjerenstva i temeljem zaključka Općinskog načelnika o prihvaćanju izvješća Povjerenstva za popis imovine i obveza Općine Tučepi u iznosu od 27.520,96 EUR.rbokii | 27.520,96 | Smanjenje | P029 |

Iz izvještaja je vidljivo da nije došlo do promjene u vrijednosti (revalorizacija) imovine (Šifra 91511).

**IZVJEŠTAJ O OBVEZAMA**

Ovim izvještajem prati se stanje obveza za rashode poslovanja, za nabavu nefinancijske imovine i obveza za financijsku imovinu i to na početku izvještajnog razdoblja, njihovog povećanja i podmirenja u izvještajnom razdoblju kao i stanja na kraju izvještajnog razdoblja.

Bilješka broj 16 – Obveze

Stanje obveza na dan 1. siječnja 2023. godine (Šifra V001) predstavlja nepodmirene obveze iz prošlih proračunskih godina koje su prenesene u 2023. godinu. Obrazac Obveze sadrži podatke o obvezama za razdoblje 01. siječnja do 31. prosinca 2023. godine.

Ukupne obveze na dan 01. siječnja 2023. godine iznosile su 119.527,08 EUR.

Povećanje obveza u izvještajnom razdoblju iznosi 1.126.485,65 EUR (Šifra V002), dok su obveze podmirene u iznosu od 1.130.557,08 EUR (Šifra V004).

Stanje obveza na dan 31. prosinca 2023. godine iznosi 115.455,65 EUR (Šifra V006).

Stanje dospjelih obveza na kraju izvještajnog razdoblja (Šifra V007) iznosi 21.746,98 EUR. Stanje dospjelih obveza uključuje samo obveze za rashode poslovanja. Od ukupnih dospjelih obveza za rashode poslovanja, obveze za materijalne rashode (Šifra D232) iznose 21.502,53 EUR, obveze za naknade građanima i kućanstvima (Šifra D237) iznose 63,72 EUR i ostale tekuće obveze (Šifra D239) iznose 180,73 EUR. Dospjele obveze najvećim dijelom nisu podmirene jer su zaprimljene u novoj godini sa datumom dospijeća do 31.12.2023. godine pa ih nije bilo moguće platiti do 31.12.2023.godine.

Stanje nedospjelih obveza na kraju izvještajnog razdoblja (Šifra V009) iznosi 93.708,67 EUR. Od ukupnih nedospjelih obveza, obveze za rashode poslovanja (Šifra ND23) iznose 76.574,19 EUR a obveze za financijsku imovinu iznose (ND dio 25,26) iznose 17.134,48 EUR (Iznos obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave).

Tučepi, 15.veljače 2024. godine

Osoba za kontaktiranje: Frane Šimić

Telefon za kontakt: 021/623-595

E-mail za kontakt: frane.simic@tucepi.hr

Odgovorna osoba: Ante Čobrnić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis voditelja računovodstva Potpis odgovorne osobe